EkBass/fiwiki-20250220-pages-articles huggingface dataset:
Paavo Stenius

Paavo Stenius (s. 1969 Jyväskylä) on suomalainen taidemaalari. Steniuksen ekspressionstiset teokset kuvaavat ihmishahmoja ja eläimiä luonnossa. Taiteilijauransa alkupuolella Stenius on kuvannut paljon realistisesti luontoa ja eläimiä. Viimeaikaiset teoksissa hänen ilmaisulleen on ollut leimallista entistä abstraktimpi tyyli ja huomattavan runsas kirkkaiden värien ”Täälläkö se Vitut-veistos on?” – Taidetta risteilyturistien seassa Viitattu 1.11.2014. käyttö.Paavo Stenius. Taidesivut.net Taidesivut.net Viitattu 15.10.2014. Stenius käyttää töissään pääsääntöisesti kierrätysmateriaaleja. Kehykset vaihtelevat kierrätyskehyksistä roskapuuhun, metalliin ja mosaiikkiin. Stenius kehystää teoksensa itse. ==Taiteilijanura== Aiemmin sairaanhoitajana työskennellyt Stenius on itseoppinut taiteilija. Stenius maalaili työväenopiston akvarellikurssilla vuosina 1994 - 1995. Työskennellessään sairaanhoitajana Stenius alkoi maalaamaan säännöllisesti, täyspäiväisesti hän on maalannut vuodesta 2001. Maalauksia syntyy vuodessä noin 50 kappaletta. Kevääseen 2004 hän maalasi akvarelleja. Tämän jälkeen hän siirtyi öljyväreihin ilman aiempaa kokemusta. == Näyttelyt == 2002 Jyväskylän pääkirjasto, Jyväskylä, ensimmäinen oma näyttely, lintuakvarelleja 2008 Jyväskylä Galleria UTU, öljymaalauksia 2009 Varkaus, Ravintola Kaks Ruusua, öljymaalauksia 2010 Vaajakoski, Vaajakosken Wanha Voimala 2010, öljymaalauksia 2011 Vaajakoski, Vaajakosken kirjasto, öljymaalauksia 2012 Jyväskylä, Galleria Gummerus, öljymaalauksia 2013 Jyväskylä, Vakiopaine, öljymaalauksia 2013 2014 Oulu, Kulttuuribingo, "Minä tanssin linnunradalla", öljymaalauksia 2014 2014 Jyväskylä, Mehiläinen Oy, öljymaalauksia 2014 Äänekoski, Hoikkassali, "Hyvä tuoli istua", öljymaalauksia 2014 on tärkeä kapistus” – Paavo Steniuksen taidenäyttely Hoikkassalissa" Viitattu 15.10.2014. 2014 Helsinkiin, "Naurua avaruudessa", L3 Makasiini, öljymaalauksia ”Täälläkö se Vitut-veistos on?” – Taidetta risteilyturistien seassa Taidesivut.net Viitattu 1.11.2014. == Lähteet == == Aiheesta muualla == Paavo Stenius. Taidesivut.net Luokka:Suomalaiset taidemaalarit Luokka:Vuonna 1969 syntyneet Luokka:Elävät henkilöt
Lamminjärvi

Lamminjärvi voi tarkoittaa seuraavia: * Lamminjärvi (myös Lammijärvi), järvi Eurassa * Lamminjärvi, järvi Hämeenkyrössä * Lamminjärvi, järvi Lammilla Hämeenlinnassa * Lamminjärvi, järvi Lammin Liesossa Hämeenlinnassa * Lamminjärvi, järvi Ikaalisissa * Lamminjärvi, järvi Jalasjärvellä * Lamminjärvi, järvi Juupajoen Hirvijärvellä * Lamminjärvi, järvi Juupajoen Kokkilassa * Lamminjärvi, järvi Kangasalla * Lamminjärvi, järvi Kirkkonummella * Lamminjärvi, järvi Kyyjärvellä * Lamminjärvi, järvi Laitilassa lähellä Laustia * Lamminjärvi, järvi Laitilan Seppälässä * Lamminjärvi, järvi Lempäälässä * Lamminjärvi, järvi Lohjalla * Lamminjärvi, järvi Pyhärannan Radansuulla * Lamminjärvi, järvi Sastamalan Hahmajärvellä * Lamminjärvi, järvi Mouhijärven Häijäässä Sastamalassa * Lamminjärvi, järvi Karkussa Sastamalassa * Lamminjärvi, järvi Sastamalan Pehulassa * Lamminjärvi, järvi Ruovedellä * Lamminjärvi, järvi Sastamalan Sävissä * Lamminjärvi, järvi Sastamalan Vehkakorvella * Lamminjärvi, järvi Porin Noormarkussa * Lamminjärvi, kuivatettu järvi Vesilahdella ==Katso myös== * Lammijärvi * Lammenjärvi * Lampijärvi * Lampinjärvi Luokka:Järvien täsmennyssivut
Notocacteae

Notocacteae on kaktuskasvien alaheimoon Cactoideae kuuluva tribus. == Tuntomerkit == Tribuksen kasvit ovat enimmäkseen yksivartisia, harvoin puu- tai pensasmaisia. Varsi on niveletön, enimmäkseen pallomainen, uurteinen tai kyhmyinen. Kukat kehittyvät kasvin villakarvojen peittämään kärkeen ja ovat pieniä tai keskikokoisia, päivällä kukkivia, säteittäisiä tai vastakohtaisia. Kukkapohjuksessa on pieniä suomuja ja sukasten tai karvojen muodostamia tupsuja. Hedelmätyyppi on tavallisesti kuiva, harvoin marjamainen, ja avautuva tai avautumaton. Siemenet ovat pieniä tai keskikokoisia ja muodoltaan vaihtelevia; arpi ja siitereikä ovat toistensa yhteydessä. Siemenessä on usein uloke (strofioli), ja joissakin on limainen vaippa.Anderson 2001:102 == Levinneisyys == Tribus kasvaa Etelä-Amerikan eteläosassa. == Suvut == Tribuksessa on seuraavat yhdeksän sukua: *Austrocactus *Blossfeldia *Cintia *Copiapoa (synonyymi: Pilocopiapoa) – vahakaktukset *Eriosyce (synonyymit: Chilenia, Chileniopsis, Horridocactus, Islaya, Neochilenia, Neoporteria, Pyrrhocactus, Reicheocactus, Rodentiophila, Thelocephala) – suppilokaktukset *Eulychnia (synonyymi: Philippicereus) *Frailea *Neowerdermannia *Parodia (synonyymit: Brasilicactus, Brasiliparodia Echinocactus subg. Notocactus, Eriocactus, Notocactus, Wigginsia) – kuulakaktukset == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === Luokka:Kaktuskasvit
Henki hulluttelee

Henki hulluttelee (televisioesityksissä käytetty nimiä Topperin paluu ja Topper seikkailee; ) on Roy Del Ruthin ohjaama yhdysvaltalainen fantasiakomediaelokuva, joka sai ensi-iltansa vuonna 1941. Henki hulluttelee on Topper-elokuvatrilogian kolmas ja viimeinen osa. Elokuvatrilogian kaksi edellistä osaa ovat Kaupungissa kummittelee (Topper, 1937) ja Henki kostaa (Topper Takes a Trip, 1938). Elokuvan pääosia näyttelevät Joan Blondell, Roland Young, Carole Landis ja Billie Burke. ==Juoni== Kuten kahdessa ensimmäisessä elokuvassa, Roland Young ja Billie Burke näyttelevät Toppereja, kun taas Joan Blondell näyttelee murhan uhria ja haamua Gail Richardsia, joka yrittää pelastaa Ann-nimisen ystävättärensä (Carole Landis) ja selvittää murhaajansa henkilöllisyyden vastahakoisen Cosmo Topperin avulla. ==Näyttelijät== ==Tuotanto== Kuten edelliset kaksi elokuvaa, Henki hulluttelee perustuu löyhästi Thorne Smithin kirjoittamiin romaaneihin ja luomiin henkilöhahmoihin. Elokuvan käsikirjoituksen laativat Jonathan Latimer ja Gordon Douglas, ja elokuvan tuottajana oli Hal Roach, jonka oma elokuvayhtiö tuotti elokuvan. Elokuva tuotettiin ja kuvattiin marras-joulukuussa 1940. ==Julkaisu ja vastaanotto== Henki hulluttelee sai Yhdysvaltain ensi-iltansa 21. maaliskuuta vuonna 1941, ja Suomessa elokuva sai ensi-iltansa 19. syyskuuta vuonna 1947. Elokuvan levittäjänä oli United Artists -elokuvayhtiö vuonna 1941. Kun Henki hulluttelee uudelleenjulkaistiin vuonna 1946, elokuvan levityksestä vastasi Favorite Films. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen seitsemään arvosteluun. Henki hulluttelee sai kaksi Oscar-ehdokkuutta parhaasta äänityksestä (Elmer Raguse) ja parhaista erikoistehosteista (Elmer Raguse ja Roy Seawright) vuonna 1942. ==Muuta== Vuonna 1969 Henki hulluttelee -elokuvan tekijänoikeudet vanhenivat Yhdysvalloissa, ja elokuva on nyt osana public domainia.Pierce, David. Forgotten Faces: Why Some of Our Cinema Heritage Is Part of the Public Domain; Film History: An International Journal Vol. 19, No. 2, 2007. s. 125-143. Viitattu 3.11.2014. Public domainin johdosta elokuvasta on julkaistu monia VHS- ja DVD-julkaisuja. Topper- elokuvatrilogiasta on tehty myös muun muassa televisiosarja Topper (1953-1955) ja televisioelokuva Mies joka ei osannut pitää hauskaa (1979). ==Lähteet== ==Aiheesta muualla== * * * * Henki hulluttelee TCM Movie Databasessa * Henki hulluttelee Rotten Tomatoes -sivustolla * Henki hulluttelee ladattavissa Internet Archivesta (public domain) * Henki hulluttelee katsottavissa YouTubessa (public domain) Luokka:Vuoden 1941 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat
Whiplash Smile

Whiplash Smile on englantilaisen rocklaulaja Billy Idolin kolmas studioalbumi. Se julkaistiin lokakuussa 1986 levymerkillä Chrysalis Records. Albumilta julkaistiin singlet "Sweet Sixteen", "Don't Need a Gun" ja "To Be a Lover". == Kappaleet == A-puoli # # # # # B-puoli # # # # # == Kokoonpano == * Billy Idol – kitara, laulu, basso * Steve Stevens – kitara, basso, kosketinsoittimet, ohjelmointi * Marcus Miller – basso * John Regan – basso * Phillip Ashley – kosketinsoittimet * Harold Faltermeyer – kosketinsoittimet * David Frank – kosketinsoittimet * Richard Tee – kosketinsoittimet * Thommy Price – rummut * Jocelyn Brown - taustalaulu * Connie Harvey - taustalaulu * Janet Wright - taustalaulu == Arviot == * Allmusic: http://www.allmusic.com/album/r9753 * Robert Christgau: C+http://www.robertchristgau.com/get_artist.php?name=billy+idol == Aiheesta muualla == * Whiplash Smile discogs.com -sivustolla == Lähteet == * Chrysalis ‎– 830 281-1 === Viitteet === Luokka:Vuoden 1986 albumit Luokka:Billy Idolin albumit
Rannikkoukonkorento

Rannikkoukonkorento (Aeshna serrata) on ukonkorentoihin kuuluva Suomessa jokseenkin harvinainen sudenkorento. == Ulkonäkö ja koko == Rannikkoukonkorento on hyvin samankaltainen kuin iso-, sini- ja suoukonkorento. Eniten rannikkoukonkorento muistuttaa näistä isoukonkorentoa ja vähiten suoukonkorentoa. Rannikkoukonkorennon koiraan kuviointien pääväri on heleän sininen. Naaraalla on yleensä keltaiset, mutta joskus koirasmaisen sinisetkin kirjailut. Lajilla on keskiruumiissaan jokseenkin niiden väliin jäävän alueen levyiset sivujuovat. Näistä etummainen on joka kohdasta yhtä leveä. Naaraalla taas on keskiruumiissaan selkeästi erottuvat olkajuovat, toisin kuin lähisukuisten lajien naarailla. Korennon otsassa sijaitsevalla T:n muotoisella kuviolla on ohuempi varsi kuin isoukonkorennon vastaavalla. Myös koiraan perälisäkkeet eroavat muista lajeista. Ne kaareutuvat näkyvästi sivulta päin katsottuna, ja alempi perälisäke on ylempiä lyhyempi. Ylempien perälisäkkeiden kärjen yläpuolella on rivi pieniä kyhmyjä. Lajilla on 53–62 mm pitkä takaruumis ja 46–53 mm pitkä takasiipi. Korento on näin isoukonkorentoa pienikokoisempi mutta sini- ja suoukonkorentoa suurempi. == Elintavat ja ravinto== Rannikkoukonkorennon lentoaika alkaa kesäkuun loppupuoliskolla ja jatkuu syyskuun loppuun. Päälentoaikaa ovat heinäkuu ja elokuu. Lajilla on tapana laskeutua tavallista useammin maahan, jossa se pysyttelee vaakatasossa. Rannikkoukonkorento syö usein perhosia ja suuriakin sudenkorentoja. == Levinneisyys ja elinympäristö == Lajin levinneisyysalueeseen kuuluvat Itämeren alue ja Aasia Mongoliaan asti. Tanskasta ja Turkista tunnetaan vain yksi havainto. Itämeren seudun populaatioiden on katsottu muodostavan oman lajinsa Aeshna osiliensis, mutta nykyisin ne lasketaan rannikkoukonkorentoon kuuluviksi. Taksonominen asema ei kuitenkaan ole täysin varma. Suomessa rannikkoukonkorentoa elää Itämeren rannikkoalueilla, etenkin Lounais-Suomessa. Laji on Suomessa jokseenkin harvinainen. Rannikkoukonkorento elää Suomessa merenlahdilla ja niiden lähiseutujen lammilla, joilla on runsaasti kasvillisuutta. Lajin yksilöitä eksyy toisinaan myös ainakin soiden lammille. == Lähteet == == Aiheesta muualla == * Rannikkoukonkorento Korentowikissä Luokka:Sudenkorennot
Viipurin päävartio

Päävartio sijaitsee Viipurin keskustassa Torkkeli Knuutinpojan torin etelälaidalla. Rakennus valmistui vuonna 1776 Linnansillan kupeeseen keskiaikaisen Viipurin kaupunginmuurin portin tuntumaan. Päävartion suunnittelija on venäläinen arkkitehti Karl Johann Spekle. Nykyään rakennuksessa toimii muun muassa matkamuistomyymälä. == Historia == Yksikerroksinen rakennus edusti alun perin uusklassismia, mutta vuonna 1857 se muutettiin ulkoasultaan uusgoottilaiseksi. 1900-luvun alkuvuosikymmeninä Viipuri oli Suomen suurin varuskuntakaupunki ja päävartio palveli alkuperäisessä tarkoituksessaan vielä jatkosodan aikanakin. Vahdinvaihto suoritettiin aina puolenpäivän aikaan sotilaallisin seremonioin. Paraatikentältä lähtenyt sotilasosasto marssi Kauppatorin kautta päävartion eteen, jossa juhlallinen vahdinvaihto tapahtui.Viipurin sotilaat Biografian polkuja, 17.8.2012. Viitattu 3.11.2014. == Upseerisurmat == Elokuussa 1917 niin sanotun Kornilovin kapinan aikana vangittiin useita kaupunkiin sijoitetun 42. erillisen armeijakunnan upseereita Hotelli Belvederessä sijainneesta esikunnasta ja heidät kuljetettiin päävartion arestitiloihin. Vielä saman iltapäivän aikana kapinoivista sotamiehistä koostunut joukko tunkeutui päävartioon ja surmasi neljä upseeria, joiden ruumiit heitettiin läheiseltä Linnansillalta mereen. Kuolleiden joukossa oli muun muassa armeijakunnan komentajana toiminut kenraali V. A. Oranovski.Eerola, Jari: ”Viipurin upseerisurmat elokuussa 1917 osana Venäjän poliittista kehitystä” Helsingin yliopisto. Viitattu 3.11.2014. == Kuvia == File:Guard Mounting in Vyborg 1927.jpg|Vahdinvaihtoseremonia vuonna 1927. File:Torkkeli Knuutinpojan tori.JPG|Päävartion rakennus oikealla. == Aiheesta muualla == == Lähteet == Luokka:Viipurin rakennukset ja rakennelmat
Suuri kynttilä

Suuri kynttilä oli niittymarien keskuudessa 1800-luvun loppupuolella toiminut uskonlahko. Suuren kynttilän perustivat Smirnovin ja Jakmanovin veljekset vuonna 1877. Uskonlahko oli monoteistinen ja sen harjoittamiin tapoihin kuuluivat luonnonläheiset elintavat, itsevalmistetut verettömät uhrit, kuten esimerkiksi viljatuotteet, hunaja tai kukat, ja yllä pidetyt valkoiset vaatteet. Uskonlahkon jäsenet eivät saaneet käyttää ruokanaan sikaa, hevosta, kanaa tai kananmunia. Myös tupakan, alkoholin ja teen nauttiminen oli kielletty. Suuri kynttilä oli alun perin ortodoksisen valtaväestön antama pilkkanimi, joka yleistyi sittemmin tavallisessa käytössä. Nimi tuli lahkon jäsenien uhrijuhlissa käyttämästä noin 70 senttiä korkeasta ja 45 senttiä leveästä kynttilästä. Lahkon jäsenet karkotettiin 1800-luvun puolella Siperiaan, josta he palasivat vuonna 1906. Lahkoa on sittemmin pidetty kuolleena, vaikkakin joidenkin tietojen mukaan sitä harjoitetaan edelleen. ==Lähteet== Luokka:Uskonnolliset ryhmät ja liikkeet Luokka:Uskonto Venäjällä
Luka Zahović

Luka Zahović (s. 15. marraskuuta 1995 Guimarães, Portugali) on slovenialainen jalkapalloilija, joka edustaa PrvaLigassa eli Slovenian pääsarjassa pelaavaa NK Mariboria. Oikeajalkaisen Zahovićin pelipaikka on hyökkääjä. == Seurajoukkueura == Guimarãesissa, Portugalissa syntynyt Zahović aloitti uransa Lissabonin suurseurassa Benficassa. Vuonna 2007 hän siirtyi kotimaansa NK Mariborin nuorisojoukkueeseen. Hän teki debyyttinsä PrvaLigassa kauden 2012-2013 viimeisellä kierroksella, 26. huhtikuuta 2013 NK Aluminij Kidričevoa vastaan. Tuolla kaudella hän voitti ensimmäisen Slovenian mestaruutensa. Kauden 2013-14 aikana Zahović kävi lainalla kakkostason Veržejssä, mutta palasi loppukaudeksi Mariboriin juhlimaan toista Slovenian mestaruuttaan pelattuaan kaudella 11 peliä. Kaudella 2014-15 Maribor selviytyi Mestareiden liigaan. Ensimmäisessä Mestareiden liiga-ottelussaan Sporting Lissabonia vastaan Zahović tuli vaihdosta kentälle ja tasoitti pelin viimeisellä minuutilla. Elokuussa 2015 hän teki 3+2 vuoden sopimuksen SC Heerenveenin kanssa. Hän teki debyyttinsä tässä seurassa 2. lokakuuta 2015 Heracles Almeloa vastaan. Elokuussa 2016 hän siirtyi lainalle NK Mariboriin. Hän pelasi ensimmäisen ottelunsa seuraan palaamisen jälkeen 28. elokuuta 2016 NK Celjea vastaan ja teki myös maalin tässä ottelussa. Toukokuussa 2017 hän teki kolmen vuoden sopimuksen tämän seuran kanssa. == Maajoukkueura == Zahović on edustanut Sloveniaa eri nuorten maajoukkueissa. Nykyisin hän pelaa alle 21-vuotiaiden maajoukkueessa. == Muuta == Zahovićin isä Zlatko Zahovič on yksi Slovenian kaikkien aikojen pelaajista. Hän oli pelaamassa Portugalissa Vitória SC:n joukkueessa, kun Luka Zahović syntyi. Luka Zahovićilla on sekä Slovenian että Portugalin kansallisuus. == Lähteet == * * Soccerway-profiili * Maajoukkuen tilastot Slovenian jalkapalloliiton sivustolla === Viitteet === Luokka:Slovenialaiset jalkapalloilijat Luokka:Vuonna 1995 syntyneet Luokka:Elävät henkilöt
Roberto Valera

Roberto Valera (s. 21. joulukuuta 1938 Havanna) on kuubalainen säveltäjä.The Living Composers Project: Roberto Valera Valera opiskeli musiikkia Amadeo Roldán -konservatoriossa sekä myöhemmin sävellystä Andrzej Dobrolowskin ja Witold Rudzińskin johdolla Fryderyk Chopin -musiikkiyliopistossa Varsovassa. Valera sai myös kasvatustieteen oppiarvon Escuela Normal para Maestrosista ja filosofian tohtorin arvon pedagogiikassa Havannan yliopistosta. Valera on saanut muun muassa ensipalkinnon Kuuban kulttuuriministeriön kilpailussa (1985, teoksesta Concierto por la Paz), kansallispalkinnon Kuuban kansalliselta kirjailija- ja taiteilijaliitolta (1989, tuotannostaan) ja Kuuban hallituksen kansallisen musiikkipalkinnon (2006). Vuosina 1990–92 hän toimi Kuuban kansallisen kirjailija- ja taiteilijaliiton musiikkijaoston puheenjohtajana. Hän on toiminut myös opetustehtävissä Instituto Superior de Artessa. == Teoksia == Valeran musiikkia on esitetty Amerikan maissa ja muualla. Hänen teostensa joukkoon lukeutuvat: === Orkesterille === * Devenir (1969) * Concierto por la Paz saksofonille ja orkesterille (1985) * Extraplan (1990) * Yugo y Estrella (1995) * Concierto de Cojímar kitaralle ja orkesterille (1998) * Non divisi jousiorkesterille (1999) === Kamarikokoonpanoille === * Jousikvartetto (1967) * Tres Impertinencias yhtyeelle (1971) * Tierra de sol, cielo y tierra yhtyeelle (1993) * Glosas del tiempo recobrado viululle, sellolle, pianolle ja lyömäsoittimille (1994) === Kuorolle === * Iré a Santiago sekakuorolle (1969) * Cuatro Poemas de Nicolás Guillén sopraanolle, sekakuorolle ja orkesterille (Nicolás Guillénin sanoihin, 2001) === Muuta vokaalimusiikkia === * Conjuro sopraanolle ja orkesterille (1968) === Pianolle === * Siete Piezas (1962) * Seis Mínimas (1965) * Toccata (1965) * Doce Estudios Caribeños (2002) * Van Gogh's Blues Ear (2002) * Cuento Sonoro (2004) === Elektroakustisia teoksia === * Ajiaco (1990) * Palmas (1992) * Período espacial (1993) * Loa del camino (1999) * Las Sombras no Abandonan (2000) === Muuta === * Musiikkia baletteihin, elokuviin ja piirrettyihin == Lähteet == Luokka:Kuubalaiset säveltäjät Luokka:Vuonna 1938 syntyneet Luokka:Elävät henkilöt
Anastásios Sidirópoulos

Anastásios ”Tásos” Sidirópoulos (, s. 9. elokuuta 1979 Kreikka) on kreikkalainen jalkapalloerotuomari. Hän on toiminut kansainvälisenä tuomarina vuodesta 2011 lähtien. == Aiheesta muualla == * Anastásios Sidirópouloksen esittely World Referee -sivustolla Luokka:Kreikkalaiset jalkapallotuomarit Luokka:Vuonna 1979 syntyneet Luokka:Elävät henkilöt
Donika Rudi

Donika Rudi (s. 7. kesäkuuta 1982 Pristina) on kosovolainen säveltäjä. Hän opiskeli sävellystä Mendi Mengjiqin johdolla Pristinan yliopistossa vuosina 2000–02. Tämän jälkeen hän opiskeli Genèven musiikkikonservatoriossa sävellystä Nicolas Bolensin, Éric Gaudibertin ja Michael Jarrellin sekä elektroakustista musiikkia Rainer Boeschin, Émile Ellbergerin ja Luis Naónin johdolla vuoteen 2006 saakka. Vuonna 2009 Rudi aloitti akusmaattisen musiikin ja sävellyksen opinnot Annette Vande Gornen johdolla Monsin kuninkaallisessa konservatoriossa.The Living Composers Project: Donika Rudi Rudin musiikkia on esitetty Kosovon lisäksi myös Albaniassa, Belgiassa, Ranskassa, Saksa, Italiassa ja Sveitsissä. Hänen tuotantonsa koostuu enimmäkseen kamarimusiikkiteoksista ja elektroakustisesta musiikista. Vuonna 2008 Rudi aloitti toiminnan elektronisen musiikin Noise-keskuksen johdossa Pristinassa ja vuonna 2010 ReMusica-nykymusiikkifestivaalin taiteellisena johtajana. == Lähteet == Luokka:Kosovolaiset säveltäjät Luokka:Vuonna 1982 syntyneet Luokka:Elävät henkilöt
Verokanta

Verokanta on veron laskennassa käytettävä yksikkö. Verokanta voidaan ilmaista esimerkiksi prosentteina (veroprosentti) tai rahayksikön ja paino- tai tilavuusmitan suhteena. Suomessa on neljä eri arvonlisäveron verokantaa: 25,5, 14, 10 ja 0 prosenttia. == Lähteet == == Aiheesta muualla == Luokka:Verotus Luokka:Mittaaminen
Mystrás (kunnallisyksikkö)

Mystrás () on Kreikan kylä sekä samanniminen Spártin kunnan kunnallisyksikkö (Δημοτική Ενότητα Μυστρά, Dimotikí Enótita Mystrá) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 4 265 ja varsinaisen Mystráksen kylän väkiluku 448 (vuonna 2011). Mystrás on perinyt nimensä bysanttilaisaikaiselta Mystraksen eli Mistran linnoituskaupungilta, joka sijaitsee sen alueella. Nykyinen Mystráksen kylä sijaitsee noin viisi kilometriä Spártin kaupungista länteen ja keskiaikainen enimmäkseen raunioitunut kaupunki kukkulalla aivan kylän vieressä. Mystrás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Fáriin, Karyéen, Oinoúntaksen, Pellánan ja Therápneen kanssa. == Kunnallisyksikön osat == Mystráksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Eiríni Agía Eiríni 174 Liapína 120 Ágios Ioánnis Ágios Ioánnis 633 Anavrytí Anavrytí 47 Moní Faneroménis (luostari) 1 Longástra Karavás 74 Longástra 204 Magoúla Magoúla 1 415 Sanatório 103 Mystrás Mystrás 448 Palaiológio 308 Pikouliánika 59 Taÿgéti 17 Vlachochóri 0 Paróreio Paróreio 297 Soustiánoi Karavás 87 Soustiánoi 67 Trýpi Karavás 32 Stavrós 19 Trýpi 160 Yhteensä: 4 265 == Lähteet == == Aiheesta muualla == Luokka:Peloponnesoksen entiset kunnat Luokka:Peloponnesoksen kylät Luokka:Spárti
Ricki and the Flash

Ricki and the Flash on vuonna 2015 ensi-iltansa saanut Jonathan Demmen ohjaama draamakomediaelokuva. Elokuva jäi Demmen viimeiseksi ohjaustyöksi, sillä Demme kuoli vuonna 2017. Elokuvassa Meryl Streep näyttelee naista, joka on päivisin töissä ruokakaupan kassalla ja iltaisin hiipuva rockmuusikko, jolla on viimeinen mahdollisuus lähentyä vieraantuneen perheensä kanssa. Elokuvan muissa pääosissa ovat Mamie Gummer, Kevin Kline, Sebastian Stan, Rick Springfield ja Ben Platt. Elokuva on toinen, jossa Streep näyttelee tosielämän tyttärensä Mamie Gummerin kanssa sitten vuoden 1986 elokuvan Sydän karrella. Elokuva sai ensi-iltansa Yhdysvalloissa 7. elokuuta 2015 ja Suomessa 11. syyskuuta 2015. == Näyttelijät == == Vastaanotto == Arvosteluja keräävän Rotten Tomatoes -sivuston mukaan 65 % kriitikoista on antanut elokuvalle positiivisen arvosanan keskiarvolla 6/10. Keräys perustuu 172 arviointiin. Metacriticissä elokuvalla on 54 pistettä 100:sta. Ilta-Sanomien Tarmo Poussu antoi elokuvalle kolme tähteä neljästä ja kehui Streepin roolisuoritusta sanoen "Olihan se jo tiedossa, ettei Streepin lahjakkuus tunne inhimillisiä rajoja. En silti olisi uskonut, että hän pystyy esittämään ammattimaista rockmuusikkoa sataprosenttisen uskottavasti." == Lähteet == == Aiheesta muualla == * Luokka:Vuoden 2015 yhdysvaltalaiset elokuvat Luokka:Jonathan Demmen ohjaamat elokuvat Luokka:Yhdysvaltalaiset draamakomediaelokuvat
Ville Iho

Ville Iho (s. 1969) on suomalainen yritysjohtaja. Iho on toiminut Terveystalon toimitusjohtajana vuoden 2019 lopusta alkaen. Aiemmin hän on työskennellyt muun muassa Finnairin operatiivisena johtajana sekä Nurminen Logisticsin toimitusjohtajana. Iho toimi Finnairin palveluksessa vuodesta 1998 vuoden 2016 loppuun. Ihon työsuhde loppui vuodenvaihteessa 2017. Hän toimi aiemmin Finnairin resurssienhallinnasta vastaavana johtajana ja Finnair Reittiliikenteen eri tehtävissä, joista viimeksi tuotannonohjauksesta vastaavana johtajana. Finnairilta Iho siirtyi Royal Brunei Airlinesin operatiiviseksi johtajaksi. Ville Iho nimitettiin 8. maaliskuuta 2019 Nurminen Logisticsin toimitusjohtajaksi, mutta siirtyi jo vuoden lopussa Terveystalon toimitusjohtajaksi. == Lähteet == Luokka:Finnairin henkilöstö Luokka:Suomalaiset yritysjohtajat Luokka:Elävät henkilöt Luokka:Vuonna 1969 syntyneet
Küllo Kõiv

Küllo Kõiv (14. heinäkuuta 1972 Vana-Võidu – 29. kesäkuuta 1998 Viljandi) oli virolainen vapaapainija. Hän sijoittui kuudenneksitoista 1992 olympialaisissa ja seitsemänneksi 1996 olympialaisissa. Kõiv kuoli auto-onnettomuudessa vuonna 1998. == Lähteet == == Aiheesta muualla == * Luokka:Virolaiset vapaapainijat Luokka:Liikenneonnettomuudessa kuolleet Luokka:Vuonna 1972 syntyneet Luokka:Vuonna 1998 kuolleet
Milton Margai

Milton Augustus Strieby Margai (7. joulukuuta 1895 Gbangbatoke, Brittiläinen Sierra Leone – 28. huhtikuuta 1964 Freetown) oli Sierra Leonen ensimmäinen pääministeri vuosina 1961–1964.Sir Milton Margai, Encyclopedia Britannica. Viitattu 3.11.2014. Margai valmistui lääkäriksi Englannissa vuonna 1926 ja alkoi työnsä ohella toimia politiikassa 1930-luvulla. Vuonna 1946 hän liittyi SLOS-järjestöön (Sierra Leone Organization Society) ja perusti vuonna 1961 konservatiivisen Sierra Leonen kansanpuolueen (SLPP), joka pyrki edistämään alueen itsehallintoa.Ilvessalo, Jaakko: ”Margai, Sir Milton (1995)”, teoksessa Margain johdolla kansanpuolue kehittyi, ja Margai toimi pääministerinä jo ennen Sierra Leonen itsenäistymistä. Hän jatkoi itsenäistyneen maan ensimmäisenä pääministerinä vuosina 1961–1964. ==Lähteet== Luokka:Sierra Leonen pääministerit Luokka:Sierraleonelaiset lääkärit Luokka:Sierraleonelaiset poliitikot Luokka:Vuonna 1895 syntyneet Luokka:Vuonna 1964 kuolleet
Fiscus

Fiscus oli nimitys Rooman valtakunnan keisareiden yksityiselle omistukselle. Termi juontaa juurensa aiemmasta Rooman valtakunnassa käytetystä tasavallan omaisuutta merkitsevästä Aerarium-sanasta, joka jäi käyttöön entisaikojen Rooman senaatin varoja merkitsevänä sanana. Nykyaikana fiscus tarkoittaa etenkin valtiota taloudellisena toimijana, vaikka yleisessä kielenkäytössä, termi on usein rajoitettu tarkoittamaan varainhoitoa.http://penelope.uchicago.edu/Thayer/E/Roman/Texts/secondary/SMIGRA*/Fiscus.html Valtion talouspolitiikka eli finanssipolitiikka on siis fiskaalista. Latinan kielen fiscus-sanasta juontui myös englannin kielen taloussanastoon ja sitä kautta myöhemmin muihinkin kieliin tulleet erilaiset "fiscal" (eli "fiskaalinen-" ja "fiskaali-") -alkuiset taloustermit. Esimerkiksi "fiscal policy", joka tarkoittaa finanssipolitiikkaa, "fiscal deficit", joka tarkoittaa valtion budjettialijäämää sekä "fiscal Year" (fiskaalinen vuosi) joka tarkoittaa kirjanpidon terminologiassa erilaisten yritysten, organisaatioiden ym. koko menneen vuoden budjettia, tai oikeammin budjettivuotta eli tilikautta. Muita fiscus-sanan johdannaisia nykyisessä finanssipoliittisessa ja ekonomistien suosimassa kielenkäytössä ovat esim. fiskaalinen alijäämä, fiskaalinen stimulointi, fiskaalinen federalismi ja fiskaalinen devalvaatio.http://www.vapaasana.net/artikkelit/2008/12/miksi- fiskaalinen-stimulointi-on- ongelmallistahttp://www.verkkouutiset.fi/talous/etla_fiskaalinen_devalvaatio-25982http://www.taloustieteellinenyhdistys.fi/images/stories/kak/KAK21997/KAK21997Alho.pdfhttp://www.taloussanomat.fi/porssi/sanakirja/termi/fiskaalinen/ == Lähteet == Luokka:Rooman valtakunnan talous
Fritz Hirn

David Fredrik (Fritz) Hirn (13. toukokuuta 1834 Mäntyharju – 16. joulukuuta 1910 Helsinki) oli suomalainen kuurojen opettaja, kuurojen yhdistystoiminnan alullepanija ja viittomakielen kehittäjä. Hirnin vanhemmat olivat maanmittari Anders Fredrik Hirn (1799–1885) ja Sofia Vilhelmina Godenhjelm (1802–1886). Varakkaaseen virkamiesperheeseen syntynyt Fritz Hirn menetti kuulonsa nelivuotiaana sairastamansa tulirokon seurauksena. Hän oli Carl Oscar Malmin yksityisoppilaana vuodesta 1846 alkaen ja myöhemmin hän kävi Malmin Porvooseen perustamaa kuuroille tarkoitettua yksityiskoulua. Hän toimi sitten kartanpiirtäjänä maanmittauskonttorissa ja vuodesta 1862 alkaen ateljeevalokuvaajana. Vuonna 1863 Hirn tuli Malmin jälkeen opettajaksi Turun kuurojenkouluun. Hän oli opettajana vuoteen 1898 saakka jolloin hän jäi eläkkeelle ja muutti vaimonsa kanssa Turusta Helsinkiin. Hirn teki aloitteen Turun kuurojenyhdistyksen perustamisesta 1886 ja hän oli mukana perustamassa vuonna 1905 Kuurojen Liittoa. Hirn perusti lisäksi ensimmäisen kuurojen lastentarhan Helsinkiin vuonna 1904 ja hän osallistui Suomen ensimmäisen viittomakielen kuvasanakirjan tekemiseen yhdessä poikansa Julius Hirnin kanssa. He ehtivät saada valmiiksi 344 kuvausta suunnitellusta tuhannesta viittomasta. Kuurojen liito julkaisi 1910–1916 Suomen ensimmäisen viittomakielen sanakirjan Kuuromykkäin viittomakieli Suomessa I–III. Fritz Hirn oli naimisissa vuodesta 1863 Maria Lovisa Klingenbergin (1840–1923) kanssa, joka myös oli kuuro. Heillä oli viisi lasta joista kaksi, tytär Julia Maria Sofia (s. 1864) ja poika David Julius (s. 1868), eli aikuisikään. == Lähteet == * Kuurojen museo : Fritz Hirn * Geni.com : Fritz Hirn * Kuurojen museon historiaklubi 13.10.2005 : Kierros kuurojen merkkihenkilöiden haudoilla Hietaniemen hautausmaalla Luokka:Suomalaiset opettajat Luokka:Suomalaiset kuurot henkilöt Luokka:Kuulovammaistyön kehittäjät Luokka:Vuonna 1834 syntyneet Luokka:Vuonna 1910 kuolleet
Julius Hirn

David Julius (Julle) Hirn (31. toukokuuta 1868 Helsinki – 6. marraskuuta 1914 Helsinki) oli suomalainen toimittaja, viittomakielen kehittäjä ja kuurojen yhdistystoiminnan alullepanija. Hirnin vanhemmat olivat kuurojenkoulun opettaja David Fredrik (Fritz) Hirn ja Maria Lovisa Klingenberg. Hänen molemmat vanhempansa olivat kuuroja mutta Hirn itse oli normaalikuuloinen. Hän kävi Haminan kadettikoulua 1882–1886 ja pääsi ylioppilaaksi Turun ruotsalaisesta lyseosta 1887. Hirn oli Nya Pressen-lehdessä toimittajana vuodesta 1892 alkaen ja toimitussihteerinä vuodesta 1898 alkaen. Hirn oli myös Hufvudstadsbladetin ja Helsingfors-Posten -lehden toimittajana. Hirn oli mukana perustamassa vuonna 1895 Helsingin Kuurojen yhdistystä ja vuonna 1905 Kuurojen Liittoa ja hän toimi molempien järjestöjen ensimmäisenä puheenjohtajana. Hirn osallistui myös isänsä kanssa Suomen ensimmäisen viittomakielen kuvasanakirjan tekemiseen. He ehtivät saada valmiiksi 344 kuvausta suunnitellusta tuhannesta viittomasta. Suomen ensimmäisen viittomakielen sanakirjan Kuuromykkäin viittomakieli Suomessa I–III julkaisi Kuurojen liitto 1910–1916. Vuonna 1907 Kööpenhaminassa pidetyssä ensimmäisessä pohjoismaisessa kuurojen kokouksessa perustettiin Hirnin aloitteesta toimikunta kehittämään yhteispohjoismaista kuurojen viittomakieltä. Tämä hanke ei kuitenkaan lopulta toteutunut vaikka kehitystyötä jatkettiin 1900-luvun loppupuolelle saakka. Julius Hirn oli naimisissa vuodesta 1905 Anna Matilda Bomanin kanssa. == Lähteet == * * Kuurojen museon historiaklubi 13.10.2005 : Kierros kuurojen merkkihenkilöiden haudoilla Hietaniemen hautausmaalla * Kuurojen museo : Julius Hirn * Helsingin Kuurojen yhdistyksen historiaa Luokka:Suomalaiset toimittajat Luokka:Kuulovammaistyön kehittäjät Luokka:Suomalaiset järjestöjohtajat Luokka:Vuonna 1868 syntyneet Luokka:Vuonna 1914 kuolleet
Perlisin rajah

Jamalullail-suvun dynastia on hallitsijasuku, joka on hallinnut Malesian Perlisin osavaltiota koko Perlisin olemassaolon ajan. Osavaltion hallitsija toimii myös vuorollaan Malesian kuninkaana. == Historia == Perlis on historiallinen osa Kedahia, ja Perlis muodostettiin vuonna 1821 kun Siamin armeija hyökkäsi Kedahin sulttaanikuntaan. Siamilaiset tuhosivat Kedahin ja alueen pohjoisosa jäi siamilaisten hallintaan. Maan pohjoisosasta muodostettiin Perlis. Kedahin sulttaani yritti valloittaa aluetta takaisin, kunnes vuonna 1842 sulttaani myöntyi siamilaisten ehtoihin. Siamilaiset suostuivat tunnustamaan Kedahin sulttaanin oman maansa hallitsijaksi ja Kedahin sulttaani tunnusti Perlisin olemassaolon. Syed Hussein Jamalullail oli yksi Kedahin ja Siamin välisten neuvottelujen avainhenkilöistä, ja seuraavana vuonna 1843 hänestä tehtiin Perlisin ensimmäinen hallitsija. Hänen jälkeensä Perlisiä ovat hallinneet hänen jälkeläisensä. == Perlisin rajat == Nro Rajah Vallassa 1 Syed Hussain Jamalullail 1843-1873 2 Syed Ahmad Jamalullail 1873-1897 3 Syed Saffi Jamalullail 1897-1904 4 Syed Alwi Jamalullail 1904-1943 5 Syed Hamzah Jamalullail 1943-1945 6 Tuanku Syed Putra Jamalullail 1945-2000 7 Tuanku Syed Sirajuddin Jamalullail 2000- ==Lähteet== *
Smurfie Vol 23

#Smurfie Vol 23 on Smurffien viimeisin 23. albumi. Se julkaistiin 24. lokakuuta 2014. == Kappaleet == # (Rannalle) # (Sä et ole hullu) # (Vadelmavene) # (Huominen on huomenna) # (Maradona (kesä ’86)) # (Paha poika) # (Woppaa) # (Ihqu poika) # (Viva Brazil) # (Friends) # (Les petits Schtroumpfs vont au Bresil) # (Christmas Smurf) == Lähteet == == Aiheesta muualla == * Smurfie Vol 23 itunes.com -sivustolla Luokka:Vuoden 2014 albumit Luokka:Smurffien albumit
Jasmin Voutilainen

Jasmin Elisabet Voutilainen (5. elokuuta 1995 Kuopio – 17. maaliskuuta 2023 HelsinkiKuolinilmoitus. Helsingin Sanomat 14.5.2023, s. B 27.) oli suomalainen näyttelijä, blogisti ja Miss Helsinki -kisan vuoden 2018 perintöprinsessa. == Ura == Voutilaisen näyttelijänura käynnistyi jo teini-iässä hänen näyteltyään vuonna 2012 esitetyssä Helsingin herra -televisiosarjassa. Voutilainen näytteli yhtä pääosista joulukuussa 2014 ensi-iltaan tulleessa Salatut elämät -sarjaan perustuvassa Nightmare 2 – Painajainen jatkuu -elokuvassa. Hän jatkoi samassa Aino Kaukovaaran roolissa myös kesällä 2015 julkaistussa Salatut elämät -spin-off-sarjassa Satula. Elokuussa 2018 tiedotettiin Voutilaisen jatkossa näyttelevän Aino Kaukovaaraa myös itse Salatut elämät -sarjassa. Voutilainen oli yksi kilpailijoista syksyllä 2015 esitetyn Martina ja hengenpelastajat -ohjelman toisella tuotantokaudella. == Mielenterveysongelmat == Voutilainen kertoi vuonna 2018 blogissaan, etteivät hänen hankkimansa rintaimplantit ja huulitäytteet olleet auttaneet toivotulla tavalla hänen itsetunto-ongelmiinsa. Vuoden 2023 tammikuun lopussa Voutilainen kertoi makaavansa vuoteessa pitkään jatkuneen vaikean masennuksen ja ahdistuksen uuvuttamana ja että oli joutunut pitämään tästä syystä syksystä asti sometaukoa. Voutilainen lisäsi, että oli joutunut kohtaamaan elämässään suuria vastoinkäymisiä ja että oli kestänyt todella kauan, ennen kuin hän sai apua mielenterveysongelmiinsa. Voutilainen ei päässyt kuitenkaan sairaalahoitoon, vaikka oli itsetuhoinen. Hän teki itsemurhan 27-vuotiaana, maaliskuussa 2023. Hänen hautajaisensa pidettiin 21. huhtikuuta 2023 Kallion kirkossa. Voutilaisen siunasi hänen rippipappinsa, ja tilaisuudessa esiintyi Reino Nordin. Nordin esitti Voutilaisen lempikappaleen, ”Kyynelten virran”. Hänen hautansa on Maunulan uurnalehdossa. Voutilaisen hoitoonpääsyn ongelmia käsiteltiin Ylen MOT-ohjelmassa yhdessä kirjailija Miki Liukkosen vastaavan tapauksen kanssa. == Filmografia == === Elokuvat === Vuosi Elokuva Rooli 2014 Nightmare 2 – Painajainen jatkuu Aino Kaukovaara === Televisio- ja nettisarjat === Vuosi Sarja Rooli 2012 Helsingin herra Iines Rautio 2014 Kiiltokuvia Suvi 2015 Satula Aino Kaukovaara 2016 Ihon alla Olivia Alanko 2017 Aallonmurtaja escort-tyttö 2018–2022 Salatut elämät Aino Kaukovaara 2020 Pihlajasatu Aino Kaukovaara === Musiikkivideot === Jasmin Voutilainen näytteli Mikael Gabrielin tyttöystävää musiikkivideolla "Vastatuuleen" vuonna 2015.. Samana vuonna hän esitti nuoren Cheekin tyttöystävää artistin jäähallikiertueella esitetyssä lyhytelokuvassa Alpha Omega. Vuonna 2016 Voutilainen oli mukana ruotsalaisen Takida-yhtyeen "Don’t Wait Up" -musiikkivideolla yhdessä Isabel Ljungdellin kanssa. == Lähteet == == Aiheesta muualla == * * Luokka:Suomalaiset missit Luokka:Suomalaiset näyttelijät Luokka:Itsemurhan tehneet Luokka:Vuonna 1995 syntyneet Luokka:Vuonna 2023 kuolleet
Jacques Massu

Jacques Émile Massu [ʒak masy] (5. toukokuuta 1908 – 26. lokakuuta 2002)Johnson, Douglas: General Jacques Massu. French soldier controversial for his use of torture in the battle of Algiers, The Guardian 28.10.2002. Viitattu 3.11.2014. oli ranskalainen kenraali, joka taisteli toisessa maailmansodassa, ensimmäisessä Indokiinan sodassa, Algerian sodassa ja Suezin kriisissä. Massu opiskeli Saint-Cyrin sotakoulussa. Natsimiehityksen jälkeen 1940 Massu toimi maanalaisessa armeijassa. Sodan päätyttyä Euroopassa Massu johti laskuvarjojääkäreitä Indokiinassa vuoteen 1947 saakka ja sitten Suezin taisteluissa. Vuonna 1957 Massu nimitettiin Algerian sotilaspiirin komentajaksi ja ryhtyi laskuvarjojoukkoineen hajottamaan Kansallisen vapautusrintaman (FLN) organisaatiota kovin ottein, jopa laajamittaiseen kidutukseen turvautuen. Vuonna 1958 hän osallistui kenraalien johtamaan kapinaan, joka vaikutti merkittävästi Charles de Gaullen valtaannousuun. Massu erosi armeijasta 1960 eikä osallistunut vuoden 1961 kenraalien kapinaan, joka pyrki estämään Algerian itsenäistymisen. De Gaulle kutsui Massun Metzin sotilaspiirin komentajaksi.Iloliemi, Jaakko: ”Massu, Jacques (1908)”, teoksessa Kaufmann, Michael T.: Jacques Massu, 94, General Who Led Battle of Algiers, The New York Times 31.10.2002. Viitattu 3.11.2014. ==Lähteet== Luokka:Ranskalaiset kenraalit Luokka:Vuonna 2002 kuolleet Luokka:Vuonna 1908 syntyneet
Pyhän Mikaelin ja Pyhän Yrjön ritarikunta

Pyhän Mikaelin ja Pyhän Yrjön ritarikunta () on brittiläinen kunniaritarikunta, jonka prinssihallitsija George (tuleva kuningas Yrjö IV) perusti vuonna 1818. Ritarin arvoja myönnetään miehille ja naisille, jotka ovat tehneet isänmaalleen poikkeuksellisen merkittäviä palveluksia ulkomailla. Se voidaan myöntää myös pitkästä ja uskollisesta palvelusurasta Kansainyhteisön tai ulkomaiden asioiden parissa. Ritarikunnassa on kolme luokkaa: * Suurristi (GCMG) * Komentaja (KCMG miehillä & DCMG naisilla) * Ritari (CMG) Ritarikuntaan kuuluu hallitsija, suurmestari (nykyisin Kentin herttua), 125 GCMG:tä, 375 keskimmäisen luokan ritaria ja 1 750 CMG:tä. Ritarikunnasta on saanut nimensä Korfun kaupungissa sijaitseva Pyhän Mikaelin ja Pyhän Yrjön palatsi. ==Lähteet== Luokka:Brittiläiset ritarikunnat Luokka:Mikael (arkkienkeli)
Rymättylän Soihtu

Voimistelu- ja urheiluseura Rymättylän Soihtu ry on vuonna 1914 perustettu urheiluseura Naantalin Rymättylässä. Seuralla oli 400 jäsentä vuonna 2014. Seuran lajeihin kuuluvat muun muassa yleisurheilu, lentopallo, salibandy, jalkapallo ja hiihto. Rymättylän teatteri on toiminut Soihdun alajaostona perustamisestaan vuodesta 1997 lähtien. Kuulantyöntäjä Urho Nummelinia voidaan pitää menestyneimpänä Soihtulaisena.Lähteenmäki: ”Kenttäremontin vuosikymmen: 50-luku toi valoa kentälle”, s. 15 == Lähteet == * === Viitteet === Luokka:Naantalilaiset urheiluseurat Luokka:Suomalaiset yleisurheiluseurat Luokka:Vuonna 1914 perustetut urheiluseurat Luokka:Rymättylä
Adolfo López Mateos

Adolfo López Mateos (26. toukokuuta 1910 Atizaphan de Zaragoza, Meksiko – 22. syyskuuta 1969)Mabry, Donald J.: López Mateos, Adolfo (1958-1964), The Historical Text Archive. Viitattu 3.11.2014. oli meksikolainen vallankumouspuolueen poliitikko, joka toimi Meksikon presidenttinä 1958–1964. Hän oli John F. Kennedyn aikalainen ja samalla tavoin hyvin suosittu presidentti maassaan. Hän muun muassa teki koulukirjat ilmaisiksi, jakoi maata talonpojille, kansallisti sähköyhtiöt ja kehitti monella tavoin Meksikon sosiaaliturvaa ja terveydenhoitoa. López Mateos opiskeli lakia ja valmistui 1934. Hän toimi Meksikon valtuutettuna Yhdistyneiden kansakuntien talous- ja sosiaalineuvostossa. Hän tuli mukaan politiikkaan senaattorina ja vallankumouksellisen puolueen pääsihteerinä ja toimi sitten työministerinä kunnes sai vuoden 1958 presidentinvaaleissa ylivoimaisen enemmistön äänistä.Arra, Esa: ”Mateos, Adolfo Lopez (1910)”, teoksessa Jo aktiivikautenaan López Mateos kärsi todella pahoista migreenikohtauksista, ja presidenttikauden jälkeen hänen aivoistaan löydettiin aneurysma. Hänen tilansa paheni niin, että hän vietti viime vuotensa vaikean aivovamman lamauttamana. ==Lähteet== == Aiheesta muualla == Luokka:Meksikon presidentit Luokka:Vuonna 1910 syntyneet Luokka:Vuonna 1969 kuolleet Luokka:Meksikon ministerit
Arthur Masuaku

Fuka-Arthur Masuaku Kawela (s. 7. marraskuuta 1993 Lille, Ranska) on kinshasankongolainen jalkapalloilija. Hänellä on myös Ranskan kansalaisuus. Masuaku edustaa Turkin Superliigassa pelaavaa Beşiktaşia ja on pelipaikaltaan vasen laitapuolustaja. == Seurajoukkueura == Masuaku pelasi ensimmäisen ottelunsa Ranskan pääsarjassa Valenciennes'n joukkueessa 10. elokuuta 2013 Toulousea vastaan.Valenciennes - Toulouse : 3-0 L’Équipe. Viitattu 4.11.2014. 29\. tammikuuta 2014 hän teki ensimmäisen maalinsa joukkueessa ottelussa Marseillea vastaan.Marseille - Valenciennes : 2-1 L’Équipe. Viitattu 4.11.2014. Kaikkiaan hän pelasi seurassa 27 Ligue 1:n ottelua. Heinäkuussa 2014 Masuaku teki sopimuksen kreikkalaisseura Olympiakosin kanssa.Παίκτης του Ολυμπιακού ο Μαζουακού Olympiacos.org. Viitattu 4.11.2014. Hän voitti Kreikan-mestaruuden 2015 ja 2016 sekä Kreikan Cupin 2015. Kaikkiaan hän pelasi seurassa kahden kauden aikana 50 pääsarjaottelua ja 11 ottelua Mestarien liigassa. Elokuussa 2016 englantilaisseura West Ham United osti Masuakun Olympiakosista noin seitsemän miljoonan euron siirtosummalla. Masuaku pelasi West Hamissa vuosina 2016–2022 105 valioliigaottelua, joissa hän teki yhden maalin.Arthur Masuaku Transfermarkt-sivustolla Transfermarkt. Viitattu 27.10.2024. Masuaku siirtyi elokuussa 2022 West Hamista turkkilaiseen Beşiktaşiin kauden loppuun kestäneellä lainasopimuksella, johon sisältyi myös osto-optio. Huhtikuussa 2023 hän siirtyi Beşiktaşiin pysyvästi. Masuaku pelasi lainakaudellaan Beşiktaşissa 31 liigaottelua ja teki niissä kaksi maalia. Kaudella 2023–2024 Masuaku pelasi 18 liigaottelua ja voitti toukokuussa 2024 Turkin cupin. Elokuussa 2024 hän voitti myös Turkin supercupin. == Maajoukkueura == Masuaku pelasi Ranskan alle 18-vuotiaiden maajoukkueessa kolme ja alle 19-vuotiaiden maajoukkueessa kaksi ottelua. Hän debytoi Kongon demokraattisen tasavallan A-maajoukkueessa Afrikan mestaruuskilpailujen karsintaottelussa Zimbabewa vastaan lokakuussa 2018. Masuaku on edustanut Kongon demokraattista tasavaltaa Afrikan-mestaruuskilpailuissa 2019 ja 2023. == Lähteet == == Aiheesta muualla == * Arthur Masuakun tilastot Scoresway- sivustolla Luokka:Kinshasankongolaiset jalkapalloilijat Luokka:Vuonna 1993 syntyneet Luokka:Elävät henkilöt
Nordiska Kreditbanken

Aktiebolaget Nordiska Kreditbanken oli ruotsalainen liikepankki, joka perustettiin vuonna 1896 hankkimalla vuodesta 1881 toiminnassa olleen Aktiebolaget Stockholms tjänstemannasparkassan liiketoiminnot.Svensk Rikskalender 1908 Pankin hallituksessa olivat muun muassa Fredrik Wachtmeister ja Isaak Hirsch. Joulukuussa 1916 hallitus päätti, että pankki on pantava selvitystilaan, jolloin Sveriges Privata Centralbank 1917 otti sen omistukset haltuunsa. Monografier utgivna av Stockholms stad, 0282-5899 ; 156 ==Kiinteistöt== Pankilla oli aluksi pääkonttori toisessa kerroksessa Drottninggatan 8:ssa. Tjänstemannakassanin konttori Brandkontoretin talossa Mynttorget 4:ssa oli sivukonttori. Ferdinand Boberg piirsi 1902 Rosenbad- rakennuksen pankin pääkonttoriksi. Rosenbadin ohella pankki hankki useita sivukonttoreita rahoittamalla asuntorakentamista ja sijoittamalla konttorin niiden kiinteistöihin.Henrik O Andersson & Fredric Bedoire: Bankbyggande i Sverige (Liberförlag 1981) s. 430 == Lähteet == Luokka:Ruotsalaiset pankit
El Marino

El Marino oli chileläinen muutaman kuukauden vuonna 1917 ilmestynyt riippumaton sanomalehti. Sen kotipaikkakunta oli Pichilemu. ==Lähteet== Luokka:Chileläiset sanomalehdet
Rungusit

Rungusit ovat etninen ryhmä Malesian Sabahin osavaltion Kudatissa. Vuonna 1990 heitä arvioitiin olvena noin 20 000\. Rungusin kieli kuuluu pohjoisborneolaisiin kieliin. ==Historia== Borneon alkuperäiskansat saivat joitakin vaikutteita kiinalaisilta ja intialaisilta joko suoraan, tai kaupankäynnin kautta. Aikanaan alueella käytettiin esimerkiksi kiinalaista keramiikkaa ja sanskritista on jäänyt joitakin lainasanoja yleiseen käyttöön. 1500-luvulta lähtien muslimikauppiaat alkoivat liikkua Borneon rannikoilla. Ennen brittien tuloa alueelle rungusit olivat Brunein sulttaanikunnan alaisuudessa. Brittien tartuttua vallankahvaan he toivat kiinalaisia työntekijöitä alueen tupakkaplantaaseille. Näiden plantaasien lopetettua toimintansa 1900-luvun alussa kiinalaiset alkoivat viljellä riisiä, kumipuita ja kookoksia. Tämän kehityksen myötä osa rungusien maista päätyi kiinalaisten omistukseen. Lähetyssaarnaajat tulivat Kudatin niemimaalle 1950-luvulla. ==Kulttuuri== Rungusien perinteinen elinkeino on ollut maanviljelys. Tärkeitä viljelyskasveja olivat esimerkiksi riisi, maissi ja taaro. Hedelmiä kuten banaaneja, papaijoita ja mangoja saatiin istutetuista hedelmäpuista. Kotieläiminä oli sikoja ja kanoja, joiden lisäksi proteiineja saatiin kalastamalla ja metsästämällä. Perinteisessä uskossa jumaluudet, eli osunduw, auttoivat ihmisiä papittarien kautta. Rogon puolestaan saattoi aiheuttaa onnettomuuksia, kuten tauteja tai hedelmättömyyttä. Uhreja kuten sikoja tai kanoja annettiin häiden yhteydessä, tai esimerkiksi taudin parantamiseksi. ==Lähteet== Luokka:Malesian etniset ryhmät Luokka:Austronesialaiset kansat
Donetskin kansallinen yliopisto

Donetskin kansallinen yliopisto (DonNU) (, ) on Itä-Ukrainassa, Donetskin kaupungissa sijaitseva suuri yliopisto. Donetskin kansallinen yliopisto pohjautuu heinäkuussa 1937 perustettuun Stalinon (nyk. Donetskin) kasvatustieteellisen valtioninstituuttiin. Aluksi 20 luennoitsijaa vastasi 138 opiskelijan opetuksesta. Kurssikoot kasvoivat nopeasti, oppilaitos monipuolistui. Syyskuussa 1964 Donetskin kasvatustieteellisestä instituutista tehtiin neuvostojohdon päätöksellä Harkovan valtionyliopiston Donetskin haarayksikkö. 28. toukokuuta 1965 tästä muodostettiin Donetskin valtionyliopisto. Se kasvoi ja monipuolistui niin, että vuonna 1970 opetusta annattiin jo seitsemässä tiedekunnassa. Ukrainan itsenäistyttyä yliopisto nimettiin vuonna 2000 kansalliseksi yliopistoksi ja se sai vuonna 2004 autonomisen tutkimusyliopiston aseman. Yliopistossa on nykyään 12 tiedekuntaa ja 76 ainelaitosta. Yliopistossa opiskelee yli 18 000 opiskelijaa, joista noin 300 tulee ulkomailta. Vuonna 2013 suoritetussa kahdensadan ukrainalaisen yliopiston vertailussa Donetskin yliopisto pisteytettiin Ukrainan 17. parhaaksi yliopistoksi. Vuoden 2014 vertailussa yliopiston sijaluku oli 20. Brittiläinen QS World University Rankings vertailun 2014 versio sijoitti yliopiston maailmanlaajuisesti sijaluvuille 701+ (yli 700). Espanjalainen Webometrics luokitteli yliopiston puolestaan kansallisesti sijaluvulle 24 ja maailmanlaajuisesti sijalle 3772. == Poikkeusjärjestelyt separatistitoiminnan takia syksyllä 2014 == Syksyllä 2014 Donbassin sodan alettua Itä-Ukrainassa yliopisto antoi kotisivullaan yhteysosoitteekseen Donetskin kampuksen sijaan Länsi-Ukrainan Vinnytsjassa sijaitsevan hallinnollisen osoitteen. Niin sanotun "Donetskin kansantasavallan" Venäjä-mieliset separatistit olivat tuolloin vallanneet muun muassa DonNU:n päärakennuksen. Sittemmin separatistit ilmoittivat sulkevansa esimerkiksi yliopiston Ukrainan historian laitoksen, jonka opettajat eivät suostunet vannomaan uskollisuutta "kansantasavallalle". Aseistetut separatistit kertoivat siirtävänsä tilat Moskovan valtionyliopiston (MGU) ja Moskovan humanistisen valtionyliopiston sivutoimipisteiden käyttöön. Osoitteenmuutoksellaan ja kotisivuillaan yliopisto viestitti halustaan pysyä osana Ukrainan yliopistojärjestelmää. Opettajista suuri osa siirtyi työskentelemään uudessa osoitteessa Vinnitsassa, mutta opiskelu oli paljolti etäopiskelua. Useimmat Itä-Ukrainan separatistialueella aiemmin sijainneet yliopistot olivat siirtäneet ainakin hallintonsa pois kapinallisalueelta. Kuva:2011. День Победы в Донецке 043.jpg| Donetskin kansallisen yliopiston päärakennus. Kuva:Donetsk obshagi DonNU.jpg| DonNU:n kerrostalomaisia rakennuksia. Kuva:ФілФак ДонНУ - 2.JPG| Filologian tiedekunnan rakennus. Kuva:ДонНУ 008.jpg| DonNU:n uudempaa rakennuskantaa - Talous- ja lakitieteellisen tiedekunnan rakennus. ==Lähteet== ==Aiheesta muualla== * Donetsk National University (topuniversities.com) * Donetsk National University (donnu.edu.ua) Luokka:Ukrainan yliopistot ja korkeakoulut Luokka:Donetsk
Paavo Rauskanen

Paavo Rauskanen (s. 1955 Kuorevesi) on suomalainen kirjailija. Paavo Rauskanen on koulutukseltaan peruskoulunopettaja ja on työskennellyt vuosikausia Mänttä- Vilppulassa Savosenmäen ja Länsi-Koskelan kouluissa sekä muun muassa Kenian suomalaisen koulun johtajana (1985-1987) sekä Thaimaan suomalaisen koulun rehtorina (1994-1996 ja 2002-2004). Rauskanen on työskennellyt freelance- toimittajana vuosien mittaan seuraavissa radioissa: IBRA Radio, Yle/Pirkanmaa, Lehiradio, Radio Keurusselkä, Radio Gospel ja Radio Dei. Paavo Rauskanen on toiminut useita kausia Mäntän kaupunginvaltuustossa. == Teokset == * Selvä lentoonlähtöön (1987) * Pudonneen purjekoneen tapaus (1988) * Lunta Kilimanjarolla (1989) * Valeseinä (2009) * Pakomatka (2010) * Syyllinen (2019) * Lento Elämään (2019) * Evankelistakoti elää! (2020) * Yrittäjyys - siunaus vai kirous? (2020) * HARAMBEE (2022) == Lähteet == * Paavo Rauskasen omat sivut * Mäntän kaupungin arkistot == Aiheesta muualla == * Paavo Rauskasen sivut Luokka:Suomalaiset kirjailijat Luokka:Suomalaiset opettajat Luokka:Suomalaiset radiotoimittajat Luokka:Ylen toimittajat Luokka:Mäntän kaupunginvaltuutetut Luokka:Vuonna 1955 syntyneet Luokka:Elävät henkilöt